b'\n_START_ARTICLE_\nBrandon Beachy\n_START_SECTION_\nSrednja \xc5\xa1ola in univerza\n_START_PARAGRAPH_\nBeachy je, skupaj z bratoma Kirkom in Kyleom, katerima pripisuje zasluge za svojo ljubezen do baseballa, pomagal ekipi srednje \xc5\xa1ole Northwestern Senior High School do tekme za naslov stopnje AA v zvezni dr\xc5\xbeavi. Po tekmi je bil nagrajen z nagrado za miselni pristop s strani Atletske zveze srednjih \xc5\xa1ol Indiane. Po srednji \xc5\xa1oli je od\xc5\xa1el na univerzo Indiana Wesleyan University, kjer je igral na polo\xc5\xbeajih kotnega notranjega polja in metal.\n_START_SECTION_\nNi\xc5\xbeje podru\xc5\xbenice\n_START_PARAGRAPH_\nBeachy na naboru lige MLB leta 2008 ni bil izbran po njegovem tretjem letu na univerzi, a je nato kot prosti igralec sklenil pogodbo z organizacijo Atlanta Braves._NEWLINE_Beachy je v letu 2009 v 35 nastopih s tremi razli\xc4\x8dnimi ekipami zbral 4 zmage, 3 poraze, zaklju\xc4\x8deno tekmo in v 76,6 menjave dovoljeval 3,87 teka. Z udarci je izlo\xc4\x8dil 64 odbijalcev in dovolil 19 prostih prehodov na bazo. Ve\xc4\x8dino svojega \xc4\x8dasa je pre\xc5\xbeivel v ligi Carolina League z ekipo iz Myrtle Beacha na stopnji Advanced-A. _NEWLINE_Spomladi leta 2010 je bil Beachy eden izmed 6 metalcev, ki so se udele\xc5\xbeili pomladnega mini tabora najbolj obetavnih igralcev v organizaciji in so na tekmah pomladnega uigravanja v izmenah bili rezerve za igralce v ligi MLB. Beachy je bil med njimi najmlaj\xc5\xa1i._NEWLINE_Junija 2010 je bil premaknjen v za\xc4\x8detno peterko ekipe Mississippi Braves na stopnji Double-A. V njegovem \xc4\x8dasu v podru\xc5\xbenici je z udarci izlo\xc4\x8dil 100 odbijalcev, na 2l tekmah in 73,2 menjavah dovoljeval po 1,47 teka in 53 udarcev v polje ter 22 prostih prehodov na bazo. Na koncu je imel 3 zmage in poraz ter odbijalsko povpre\xc4\x8dje nasprotnikov 0,2 z 12 zaslu\xc5\xbeenimi teki. Njegov najbolj\xc5\xa1i nastop je bil tisti 15. julija, ko je z udarci izlo\xc4\x8dil 13 od 19 odbijalcev ekipe Huntsville Stars._NEWLINE_Beachy je jeseni leta 2010 bil vpoklican na stopnjo Triple-A v Gwinett. Med svojim obdobjem z ekipo je z dvemi zmagami in ni\xc4\x8d porazi dovoljeval po 2,17 teka.\n_START_SECTION_\nLiga MLB\n_START_PARAGRAPH_\nBeachy je svoj prvi nastop z ekipo Atlanta Braves do\xc5\xbeivel 20. septembra 2010. V tekmi proti ekipi Philadelphia Phillies je nastopil kot zamenjava za po\xc5\xa1kodovanega Jairja Jurrjensa. V 4,3 menjave je predal 3 teke (enega zaslu\xc5\xbeenega) in kon\xc4\x8dal s prvim porazom v karieri._NEWLINE_24. marca 2011 je njegova ekipa oznanila, da bo v naslednji sezoni 5. \xc4\x8dlan njihove za\xc4\x8detne peterke. Obstajala je velika dilema, ali bo mesto zasedel on ali Mike Minor, vendar se je klub na koncu odlo\xc4\x8dil zanj. _NEWLINE_V njegovi \xc4\x8detrti tekmi sezone je 19. aprila zabele\xc5\xbeil svojo prvo zmago po \xc5\xa1estih menjavah brez dovoljenega teka v tekmi proti ekipi Los Angeles Dodgers. Po njegovi prvi tekmi po po\xc5\xa1kodbi po\xc5\xa1evnih komol\xc4\x8dnih vezi se je 22. junija proti ekipi Toronto Blue Jays vrnil v velikem slogu in postavil svoj rekord kariere v izlo\xc4\x8ditvah z udarci na tekmi z enajstimi. _NEWLINE_Beachy je leto 2012 za\xc4\x8del zelo dobro in 17. maja zaklju\xc4\x8dil svojo prvo tekmo brez predanega teka v svoji karieri. To je storil proti ekipi Miami Marlins. Kasneje, natan\xc4\x8dnejee 17. junija, je bil vpisan na seznam po\xc5\xa1kodovanih po tarnanju nad bole\xc4\x8dino v komolcu. Naslednjega dne je bila postavljena diagnoza: delno strgane komol\xc4\x8dne vezi v desnem komolcu. Ob tem \xc4\x8dasu je vodil ligo MLB s povpre\xc4\x8dno dovoljenimi 2,0 teka. 21. junija je imel t. i. Tommy Johnovo operacijo in s tem zaklju\xc4\x8dil svojo sezono.\n_START_SECTION_\nZaloga metov\n_START_PARAGRAPH_\nBeachy uporablja \xc5\xa1tiri vrste metov: 4-\xc5\xa1ivno hitro \xc5\xbeogo, ki jo dokaj naravnost me\xc4\x8de v hitrostih med 143 in 148 kilometri na uro, drsalca (128-135 km/h), spremenljivca (126-132 km/h) in oblinarko (114-120 km/h). Proti desni\xc4\x8darjem uporablja predvsem hitro \xc5\xbeogo in drsalca, svojega spremenljivca pa pogosteje vpelje proti levi\xc4\x8darjem. \xc5\xa0e posebej v polo\xc5\xbeajih z odbijalci z dvema udarcema se rad poslu\xc5\xbeuje drsalca.\n_START_SECTION_\nZasebno \xc5\xbeivljenje\n_START_PARAGRAPH_\nNjegova star\xc5\xa1a sta Lester in Lori Beachy. Je najstarej\xc5\xa1i med sedmimi brati in sestrami._NEWLINE_Opravil je te\xc4\x8daj pred vpisom na ameri\xc5\xa1ko Fakulteto za kriminalno pravo in je bil predhodno zaposlen na Centru za mladoletne prestopnike.'